Thunström sê deel van hul sukses oorsee is dat hulle nie die fout maak om te dink omdat hulle iets van kleinhandel in Suid-Afrika weet, hulle ook ander markte verstaan nie. TFG bestee baie tyd om seker te maak die regte bestuurspan, wat daardie mark verstaan, aan die stuur by oorsese winkels is.
Thunström, voorheen die finansiële hoof, het in September by Doug Murray as uitvoerende hoof oorgeneem. Murray is steeds ’n direkteur.
Oor dié skuif sê Thunström hy het gedink hy het voorheen hard gewerk, maar die omvang van sy verantwoordelikhede as die baas het hom nogal onkant gevang. Hoewel hy sê hy ’n puik span het om op te steun, weet hy hy is die een wat vir besluite moet pa staan.
Le Roux het 18 jaar lank ’n rubriek vir die tydskrif Sarie geskryf, spesiaal vir vroue. “Ek ken Sarie-lesers. Ek weet hoe hulle reageer. Hier sit hulle. Netjies en stylvol. Ek het deur die jare geleer Sarie-lesers vat nie nonsens nie. Hulle is soms baie krities oor my stories, maar hulle deel ook komplimente uit. Ek moet sê ek hanteer kritiek goed.”
Hy sit sy idees vir sy rubrieke in sy rooi lêer, het Le Roux vertel. “Ek is ’n waarnemer. Ek hou my oë en ore oop, As die idee reg is, vlot die rubriek. Die slot is die slot – ek weet waarheen ek op pad is.”
Ek praat met die man wat net wil sit en koerant lees en dan sê hy is besig, en nie die tuinhekkie wil regmaak nie – iets waaroor sy vrou al lankal kla.
Sy studeerkamer is sy heiligdom, “en die kere wanneer ek by die venster uitkyk, beteken dit nie ek doen niks nie. Ek werk, want ek dink.”
Daar is nogal ’n reseppie wat jy kan volg as jy wil hê jou verhouding moet slaag. “Aanvaar dat die liefde ’n ding is wat met die jare groei. Mense verander.
Maar mans hou nie daarvan om met ’n suurgesig-vrou opgeskeep te sit nie. Humor in ’n verhouding is baie belangrik.